jkorsvik/nowiki_second_scrape_merged huggingface dataset:
Anders Holch Povlsen

Anders Holch Povlsen (født 4. november 1972 i Ringkøbing i Danmark) er en dansk forretningsmann og omtales som Danmarks rikeste mann. Han eier og leder klesselskapet Bestseller som ble grunnlagt av hans foreldre, Troels Holch Povlsen og Merete Bech Povlsen. Anders Holch Povlsen er også den største private grunneieren i Skottland og eier blant annet Aldourie Castle ved innsjøen Loch Ness.


== Bakgrunn ==
Anders Holch Povlsen ble født i Ringkøbing i 1972, som sønn av forretningsfolkene Troels Holch Povlsen og Merete Bech Povlsen. Foreldrene grunnla klesforretningen Bestseller A/S i Ringkøbing i 1975. Allerede som 28-åring i 2000 arvet han foreldrenes firma og ble senere eneeier og administrerende direktør. I 2013 kjøpte Povlsen 10 prosent av aksjene i det tyske selskapet Zalando som selger klær over internett. Bestseller eier også 27 prosent av ASOS, den største nettbutikken for klær i Storbritannia. Han er også hovedaksjonær i butikkjeden Normal som også har flere butikker i Norge.
Povlsen omtales som Danmarks rikeste mann og hadde ifølge Forbes en formue på 7,9 milliarder dollar i 2019. Ifølge avisen B.T. hadde han i 2019 en formue på rundt 53 milliarder danske kroner.Han er også den største private grunneieren i Storbritannia. Povlsen eier rundt 89 000 hektar i Skottland, blant annet slottet Aldourie ved Loch Ness-sjøen.


=== Privatliv ===
Povlsen er gift med Anne Holch Povlsen. Paret har fire barn, men tre av barna ble drept i terrorangrepene på Sri Lanka 21. april 2019.


== Referanser ==
Mikkola

Mikkola et finsk etternavn. Mikkola kan vise til: 

Aksel Konrad Mikkola
Tor Mikkola
Seth Moulton

Seth Wilbur Moulton (født 24. oktober 1978) er en amerikansk politiker fra Massachusetts som siden 2015 har sittet i Representantenes hus for Det demokratiske parti. Han har tidligere tjenestegjort som kaptein i US Marines.Den 22. april 2019 kunngjorde han at han stilte til primærvalg før presidentvalget i USA 2020. Han trakk seg fra kandidaturet 23. august 2019.


== Militær bakgrunn ==
Under invasjonen av Irak i 2003 ledet Seth Moulton en av de første infanteri-avdelingene som gikk inn i Bagdad. Han tjenestegjorde til sammen fire turer til Irak mellom 2003 og 2008. Han ble tildelt en Bronze Star Medal for sin tjeneste i Irak.[1] I 2008 ba general David Petraeus om at Moulton ble tildelt å jobbe som en spesiell forbindelse mellom forskjellige stammeledere i det sørlige Irak. Etter den turen ble Moulton utskrevet fra Marine Corps med rang som kaptein.


== Referanser ==


== Eksterne lenker ==
Offisielt nettsted 
(en) Seth Moulton – kategori av bilder, video eller lyd på Commons 
(en) Seth Moulton på Internet Movie Database 
Seth Moulton på Twitter 
Seth Moulton på Twitter 
Seth Moulton på Facebook 
Seth Moulton på Instagram 
Seth Moulton på YouTube 
(en) Seth Moulton hos Amerikas forente staters kongress' biografiske kartotek
Prinsdalsbekken

Prinsdalsbekken er en bekk i Oslo kommune. Den har utspring ved Tårnåsen i Oppegård kommune, og renner i hovedsakelig nordlig retning til den munner ut i Ljanselva ved Hauketo. Bekken er lukket over flere strekninger, blant annet ved munningen, hvor den går i en 100 meter lang kulvert under jernbanelinjen.
Bekkens opprinnelige navn var Leira.


== Se også ==
Liste over elver i Oslo


== Referanser ==
Petite-Terre

Petite-Terre er to små ubebodde øyer i den franske øygruppen og regionen Guadeloupe i Karibia. De ligger sørøst for Grande-Terre og sør for La Désirade, som de administrativt tilhører. Øyene med omkringliggende havområde er naturreservat.


== Geografi ==
Øyene ligger i øygruppen Guadeloupe i Leewardøyene i De små Antiller. Grande-Terre ligger nordvest for øyene og La Désirade i nord. Administrativt tilhører øyene kommunen La Désirade.Den største av de to øyene er Terre-de-Bas (117 hektar), den minste Terre-de-Haut (31 hektar). Det er rundt 150 meter mellom de to. Sør for den største øya ligger holmen Baleine du Sud. De to små øyene og sjøen rundt er naturreservat.


== Plante og dyreliv ==
Øyene er tørre og uten ferskvannskilder. Vegetasjonen er preget av dette. Det finnes blant annet Guaiacum og Agave karatto. Langs kysten vokser mangrove. Hippomane mancinella finnes også.
Petite-Terre har den tetteste bestanden av iguanarten Iguana delicatissima. Mellom 10 000 og 12 000 dyr holder til på øyene. Det finnes også eremittkreps (Paguroidea), den endemiske anoleøglen Anolis marmoratus chrysops og den endemiske skinkarten Mabuya mabouya mabouya.Øyene er tilholdssted for fugl, blant annet amerikatjeld (Haematopus palliatus) og amerikadvergterne (Sterna antillarum). Steinvender (Arenaria interpres) og sniper er vadefugler som overvintrer på Petite-Terre.
I sjøen omkring øyene er der korallrev, for det meste Acropora palmata, og områder med sjøgras av artene Thalassia testudinum, Halodule beaudetti og Syringodium filiforme. Lagunen mellom de to små øyene er viktig for ungfisk, blant annet Acanthurus bahianus, Ocyurus chrysurus og Holocentrus rufus. Det finnes også havskilpadder, karett og grønn havskilpadde. Sjøpattedyr som tumlere (Tursiops truncatus) og knølhval (Megaptera novaeangliae) besøker også området.


== Historie ==
På Terre-de-Bas er det funnet rester etter redskaper og keramikk etter amerindianere datert til 600–1500 e.Kr. På 1700-tallet ble øyene kolonisert med bomullsdyrking drevet av slaver.I 1838 sto et 20 meter høyt fyrtårn, Guadeloupes første, ferdig på Terre-de-Bas.Det bodde 28 personer der i 1858. I tillegg til dyrking av forskjellige avlinger ble det holdt geit, sau og gris. Øyene ble oppgitt for jordbruksformål i 1947. De siste som bodde fast var fyrvokteren og hans familie. De forlot stedet i 1974.I 1994 ble deler av øyene kjøpt med tanke på vern. Øyene og sjøen omkring ble erklært som naturreservat i 1998. I 2002 ble fyrtårnet erklært som historisk minnesmerke.

		
		
		


== Referanser ==


== Eksterne lenker ==
(en) Petite-Terre (Guadeloupe) – kategori av bilder, video eller lyd på Commons 
Petite-Terre
Mercian Regiment

Mercian Regiment (Cheshire, Worcesters and Foresters, and Staffords) er et regiment i British Army, opprettet 1. september 2007 gjennom en sammenslåing av tre eksisterende regimenter. Det er kjent som «hjertet av Englands infanteri» og rekrutterer fra de fem grevskapene som utgjorde det middelalderske kongedømmet Mercia.
Regimentet besto opprinnelig av tre stående bataljoner samt én bataljon i The Army Reserve, men 3. bataljon ble oppløst i 2014 som ledd i en større omstrukturering av British Army.


== Referanser ==


== Eksterne lenker ==
(en) Mercian Regiment – kategori av bilder, video eller lyd på Commons
Jay Brazeau

James «Jay» Brazeau (født 22. desember 1953) er en canadisk skuespiller og stemmeskuespiller fra Winnipeg, Manitoba.


== Skuespillerkarriere ==
I 1992 spilte han i en episode av Street Justice og to episoder i den første sesongen av Highlander: The Series. I 1998 spilte han Harlan i episode 18, sesong 1 i Stargate: SG1, og spilte samme rolle i en episode i 2001. I oktober 2009 ble han kreditert som "Man in chair" i National Arts Centres The Drowsy Chaperone i Ottawa. I 2009 spilte han i flere scener i Ultimate Cut-versjonen av Watchmen. Han spilte ofte sammen med Don S. Davis.
Brazeau var stemmen til Uncle Quigley i Sabrina: The Animated Series, Stavros Garkos i Hurricanes og Bright Man og Needle Man i animasjonsserien Mega Man. Han var også stemmeskuespiller i to kortfilmer produsert av National Film Board of Canada, "Get a Job" og "La Salla".
Han spilte Edna Turnblad i Arts Club Theatre Companys oppsett av Hairspray i 2010/2011. Brazeau baserte rollen på sin mor og en nabo fra barndommen som hadde fått kallenavnet Fat Kay.Den 12. mai 2011 fikk Brazeau et mindre hjerneslag mens han skiftet kostyme bak scenen 30 minutter inn i en forestilling. Andy Toth tok over rollen hans mens han var borte. Brazeau gikk glipp av 36 forestillinger før han var friskmeldt.


== Referanser ==


== Eksterne lenker ==
(en) Jay Brazeau på Internet Movie Database 
(sv) Jay Brazeau i Svensk Filmdatabas 
(da) Jay Brazeau på Scope 
(fr) Jay Brazeau på Allociné 
(en) Jay Brazeau på AllMovie 
(en) Jay Brazeau hos The Movie Database 
Profil på northernstars.ca
Biografi på TVGuide.com
Salto, salmiakk og kaffe

Salto, salmiakk og kaffe er en norsk film fra 2004, regissert av Mona J. Hoel, som også skrev manuset til filmen.


== Rolleliste ==
Kjersti Holmen – Iris
Fares Fares – Jesus
Svein Scharffenberg – Odd
Dennis Storhøi – Erik
Terje Strømdahl – dr. Strømdahl
Nils Vogt – Egil
Jannik Bonnevie – skattefuten
Eva Bergh
Per Lillo Stenberg
Hanna Kinn Andersen – Marte
Astrid Arctander – bankkasserer
Nicole Madeleine Aurdahl
Janne Elkeland – Kristin
Helle Marie Eriksen – Sir
Nicolai Eriksen – ung gutt


== Referanser ==


== Eksterne lenker ==
(en) Salto, salmiakk og kaffe på Internet Movie Database 
(no) Salto, salmiakk og kaffe i Nasjonalbibliotekets filmografi 
(no) Salto, salmiakk og kaffe hos Filmfront 
(no) Salto, salmiakk og kaffe på NRK TV 
(sv) Salto, salmiakk og kaffe i Svensk Filmdatabas 
(en) Salto, salmiakk og kaffe på AllMovie 
(en) Salto, salmiakk og kaffe på Rotten Tomatoes
Wuhuan

Wūhuán (pinyin; tradisjonell kinesisk: 烏桓, forenklet kinesisk: 乌桓, gammelkinesisk: ʔˤa ɢʷˁar, mongolsk romanisering: Uhuan) var et protomongolsk nomadisk folkeslag som bebodde det nordlige Kina, i det som nå er provinsene Hebei, Liaoning, Shanxi, kommunen Beijing og den autonome regionen Indre Mongolia. Som etnisk gruppe oppstod den i 208 f.Kr. da det protomongolske folket Donghu ble delt i de to etniske gruppene wūhuán og xianbei.


== Litteratur ==
Barfield, Thomas (1989), The Perilous Frontier: Nomadic Empires and China, Basil Blackwell 
Crespigny, Rafe de (2007), A Biographical Dictionary of Later Han to the Three Kingdoms, Brill 
Crespigny, Rafe de (2010), Imperial Warlord, Brill 
West, Barbara A. (2009), Encyclopedia of the Peoples of Asia and Oceania, Facts on File 
Whiting, Marvin C. (2002), Imperial Chinese Military History, Writers Club Press
Larvik Scandi Line

Larvik Scandi Line ASA var et norsk rederikonsern som drev ferjeselskapene Larvik Line AS fra Larvik og Scandi Line AS fra Sandefjord. Konsernet ble dannet i 1994 etter at Vard AS solgte selskapene A/S Scandi Line og Larvik Line AS til Olav Nils Sunde. De ble slått sammen til konsernet Larvik Scandi Line ASA med datterselskapene Scandi Line AS og Larvik Line AS.
Selskapene opererte med totalt tre faste skip som hadde hjemmehavn i Sandefjord og Larvik, med unntak av noen innleide skip fra andre rederier og reisebyråer i samarbeid. Scandi Line AS opererte ruten Sandefjord–Strömstad mens Larvik Line AS opererte ruten Larvik–Fredrikshavn.


== Historie ==
Larvik Scandi Line AS ble opprettet som utgangspunkt med to ferjeselskaper, A/S Scandi Line Sandefjord-Strømstad Linjen i 1986 og A/S Larvik-Fredrikshavnferjen i 1936, som opererte ruter fra Sandefjord–Strömstad, og Larvik–Frederikshavn.
I 1986 tok investeringsselskapet Vard AS over A/S Larvik-Fredrikshavnferjen og endret navnet til Larvik Line AS, som også senere kjøpte opp A/S Scandi Line i 1990.
I 1994 solgte Vard AS selskapene Larvik Line A/S og A/S Scandi Line til investoren Olav Nils Sunde, som slo selskapene sammen til konsernet Larvik Scandi Line ASA, med datterselskapene med deres respektive varemerker og skipene under navnet Larvik Line AS (Larvik-Frederikshavn) og Scandi Line AS (Sandefjord-Strømstad).Hovedkontoret og administrasjonen for konsernet Larvik Scandi Line ASA lå i Oslo, mens utsalgssted og lokalkontor for Larvik Line AS og Scandi Line AS samt markedsavdeling lå i de tidligere hovedkontorene for A/S Scandi Line og Larvik Line AS i Sandefjord og Larvik.
Sunde valgte å selge Larvik Line-delen til Color Line i sesongen 1996 mot aksjer i Color Line, som resulterte i at Larvik Lines skip og linje ble slått sammen til Color Line, mens Scandi Line-delen forble i Larvik Scandi Line ASA og fikk drive ruten Sandefjord–Strømstad selvstendig under det som var igjen av Larvik Scandi Line ASA med egne skip og varemerke.
Scandi Line-delen ble i 1999 solgt og slått sammen med Color Line til det nye datterselskapet Color Scandi Line, som tok over skipene og ruten til Scandi Line samme år Sunde ble konsernsjef i Color Line, og etter år 2000 opphørte Larvik Scandi Line ASA som selskap.


== Konsernets ferjeselskaper og ruter ==


=== Scandi Line AS (1994–1999) ===

Sandefjord–Strømstad

M/S Sandefjord (1994–1999, kjøpt opp av Color Line AS)
M/S Bohus deles med Larvik Line AS som skip nr. 2 og reserveskip (1994–1996, Larvik Line AS ble solgt til Color Line AS), (1996–1999 fast skip nr. 2 til Scandi Line AS, solgt senere til Color Line AS)Tidligere skip

M/S Bohus II (1988–1994)


=== Larvik Line AS (1994–1996) ===

Larvik–Frederikshavn

M/S Petter Vessel (1994–1996, kjøpt opp Color Line AS)
M/S Bohus deles med Scandi Line AS som skip nr. 2 og reserveskip (1994–1996, etter Larvik Line AS ble solgt til Color Line AS, ble skipet kun brukt av Scandi Line AS som skip nr. 2 fra 1996–1999)Larvik–Skagen («Larvik Line Express»)

HSC Albayzin (1996, chartret)Tidligere skip

M/S Thor Heyerdahl (1993, chartret)


== Referanser ==
Anais Granofsky

Anais Granofsky (født 14. mai 1973) er en canadisk skuespillerinne, produsent og regissør. Hun er best kjent for rollen som Lucy Fernandez i seriene Degrassi Junior High og Degrassi High.


== Tidlig liv ==
Granofsky ble født i Springfield, Ohio, med en afroamerikansk mor og en canadisk far av rumensk, jødisk opphav. Phil Granovsky er bestefaren hennes på farens side.


== Karriere ==
Hun begynte karrieren som en barneskuespiller i 1985 i rollen som Sophie i "Owl TV". Etter det fikk hun en rolle i den canadiske TV-serien The Kids of Degrassi Street.
Fra 1987 til 1991 spilte Granofsky rollen som Lucy Fernandez i både Degrassi Junior High og Degrassi High. Hun hadde også en rolle i TV-filmen School's Out, som var seriens finale i 1992. Granofsky har siden hatt gjesteroller i andre TV-serier, inkludert Counterstrike, Forever Knight, og Grøsserne.
Etter Degrassi flyttet hun til New York for å gå på filmskole ved NYU, før hun flyttet tilbake til Toronto hvor hun spilte i filmer og TV-serier over det neste tiåret. I 1997 spilte hun en rolle i TV-serien Fast Track sammen med Keith Carradine. Hun hadde også roller i La Femme Nikita og Soul Food.
Granofsky har også skrevet og regissert flere filmer, inkludert On Their Knees (hvor hun også hadde en rolle) og The Limb Salesman. Hun har regissert episoder av Degrassi: The Next Generation, Bliss og Da Kink in My Hair.Granofsky er gift og har tre barn.


== Filmografi ==


== Referanser ==


== Eksterne lenker ==
(en) Anais Granofsky på Internet Movie Database 
(sv) Anais Granofsky i Svensk Filmdatabas 
(fr) Anais Granofsky på Allociné 
(en) Anais Granofsky på AllMovie 
(en) Anais Granofsky hos The Movie Database 
Anais Granofsky på northernstars.ca
Rune Berg (politiker)

Rune Berg (født 4. oktober 1956) er en norsk lokalpolitiker som representerer Senterpartiet. Fra 2015 er han ordfører i Saltdal kommune i Nordland.Før han ble ordfører var Berg utmarkskonsulent i Saltdal kommune. 


== Referanser ==
Ingeborg Akeleye

Ingeborg Jensdatter Akeleye (født 13. mai 1741, død 2. juni 1800) var en dansk-norsk adelsdame som ble kjent for sitt kjærlighetsliv. 


== Liv og levnet ==
Hun var datter av kommandørkaptein Jens Werner Akeleye (1703–1772) og hustru Martha Bruun (1710–1797), og kom til Norge da hun var omkring 15 år. I 1763 giftet hun seg i København med kammerherre Herman Leopoldus Løvenskiold, paret bosatte seg på Fossum utenfor Skien. Under et besøk hos sine foreldre i Tønsberg i 1764, møtte hun grev Christian Conrad Danneskiold-Laurvig, sønnesønn av stattholder Ulrik Frederik Gyldenløve. Året etter ble han, pga. en kidnapping av skuespillerinnen Mette Marie Rose, forvist fra hovedstaden til Laurvig (Larvik). Ingeborg innledet her et forhold til ham, og ble skilt fra Løvenskiold i 1766. 


== På flukt ==
Ingeborgs far skaffet seg kongelig bevilling som datterens verge, hvoretter hun søkte tilflukt hos venner, først hos sorenskriver Jens Friis på Falkensten, så hos hans venn Kaj Brandt på Hadeland Glassverk og endelig hos kaptein V. A. d'Orchimont ved Strömstad i Sverige.På farens oppfordring ble en kommisjon opprettet i 1767, for å undersøke Ingeborgs flukt. I mellomtiden var Danneskiold-Laurvig igjen kommet inn i varmen og flyttet tilbake til København. Her forpurret han kommisjonen som ble nedlagt uten egentlig å ha kommet i gang, hvilket medførte at Ingeborg kunne bosette seg hvor hun ville.


== Fri kvinne ==
Etter Danneskiold-Laurvigs tilbakevenden til Norge, tok Ingeborg fra 1770 opphold på gården Rolighed i Hedrum ved Laurvig sammen med ham. Forholdet avstedkom den københavnske vits: Siden greven ikke kunde plukke rosen, maatte han nøie sig med akeleien. Men paret giftet seg ikke, og da han døde i 1783, giftet hun seg i stedet 7. november samme år med den svenske eventyrer Carl Ingmann von Manderfeldt (1747–1813), en mann som i grevens siste levetid hadde tilhørt deres omgangskrets. Paret reiste en minnesøyle i marmor til minne om den avdøde greven.Paret flyttet til Christiania og førte et elegant hus inn i den såkaldte Mangelsgaard, oppkalt etter den tidligere eier, general Johan Mangelsen. Da stillingen som svensk generalkonsul i Christiania ble ledig, og Manderfeldt ikke fikk den, flyttet paret til København i 1787. Her levde de på stor fot, og da pengene ikke lenger strakk til, flyttet de til gården Ekarebol i Sverige. Ingeborg Akeleye døde den 2. juni 1800 i Vänersborg.


== Referanser ==
Adam Peltzman

Adam Peltzman er en amerikansk manusforfatter, skuespiller og produsent. Han er best kjent for å ha skapt Nickelodeon-serien Wallykazam! og den amerkiansk-canadiske serien Odd Squad, samt hans arbeid som forfatter for Nickelodeon-seriene The Backyardigans, Winx Club, Team Umizoomi, og Blue's Clues.


== Referanser ==


== Eksterne lenker ==
(en) Adam Peltzman på Internet Movie Database 
(en) Adam Peltzman hos The Movie Database
Anders J. H. Eira

Anders J.H. Eira (født 11. januar 1971 fra Kautokeino) er en norsk siviløkonom, tidligere politiker (H) og reineier. Han ble i oktober 2001 utnevnt til statssekretær i Kommunal- og regionaldepartementet i Kjell Magne Bondeviks andre regjering med ansvar for samer og minoriteter. Han gikk av i 2004 og ble deretter direktør ved Samisk høgskole i 2005. Han gikk av i 2011 etter endt åremålsperiode. Han jobber per 2019 for stiftelsen Protect Sápmi som bistår samiske interessenter i areal- og rettighetsspørsmål.Anders J.H. Eira er utdannet siviløkonom ved Norges Handelshøyskole. Han er vokst opp i en reindrifsfamilie og er selv en aktiv reindriftsutøver med en siidaandel i reinbeitedistrikt 26 Lákkonjárga.


== Referanser ==


== Eksterne lenker ==
(no) Anders J. H. Eira hos Stortinget 
(no) Anders J. H. Eira hos Norsk senter for forskningsdata
Down by law

Down by law er en amerikansk film fra 1986 regissert av Jim Jarmusch basert på Jarmusch' eget manus. Musikerne Tom Waits og John Lurie spilte to av hovedrollene, mens den tredje hovedrollen ble spilt av italienske Roberto Benigni.Filmen fikk en Amandapris for årets beste utenlandske film på Filmfestivalen i Haugesund i 1987.


== Handling ==
Tre menn, tidligere ukjente for hverandre, blir arresterte i New Orleans og plassert i samme celle. Både Zack, en discjockey, og en hallik kalt Jack, er uskyldige. De har aldri begått forbrytelsene de har blitt arrestert for. Deres celle-kamerat Bob, en italiensk turist som forstår lite engelsk, ble fengslet for å ha drept noen ved et uhell.
Zack og Jack havner snart i konflikt, og unngår deretter å snakke med hverandre. Bob klekker ut en plan for å rømme, og kort tid er de tre på flukt gjennom en sump som omgir fengselet. Etter forskjellige problemer oppdager de en residens tilhørende Nicoletta. Bob og Nicoletta blir umiddelbart forelsket, og Bob bestemmer seg for å bli hos henne i skogen. Men Zack og Jack går snart hver til sitt.


== Rolleliste (utvalg) ==
Tom Waits – Zack
John Lurie – Jack
Roberto Benigni – Roberto


== Referanser ==


== Eksterne lenker ==
(en) Down by Law på Internet Movie Database 
(no) Down by Law hos Filmfront 
(no) Down by Law på NRK TV 
(sv) Down by Law i Svensk Filmdatabas 
(da) Down by Law i Danmark Nationale Filminstitut 
(fr) Down by Law på Allociné 
(nl) Down by Law på MovieMeter 
(en) Down by Law på AllMovie 
(en) Down by Law på Turner Classic Movies 
(en) Down by Law på Rotten Tomatoes
Maaren Palismaa

Maaren Palismaa (født 1965 i Enontekis, Finland) er en samisk akademiker og tidligere direktør ved Samisk høgskole (2011–2017). Per 2019 jobber hun som lærer ved Samisk videregående og reindriftsskole. Hun har utgitt flere lærebøker innen samisk språk.


== Referanser ==
Bagdad Café

Bagdad Café er en amerikansk film fra 1987, regissert av Percy Adlon, med Marianne Sägebrecht i hovedrollen. Filmmusikken var skrevet av Bob Telson, og sangen Calling You ble en stor hit rundt om i verden.I 1989 ble den tildelt en Amandapris som beste utenlandske film på filmfestivalen i Haugesund.


== Sammendrag ==
De tyske turistene Jasmin Münchgstettner (spilt av Marianne Sägebrecht) fra Rosenheim og ektemannen hennes krangler voldsomt samtidig som de kjører gjennom en ørken. Jasmin stormer sint ut av bilen, og finner snart veien til en isolert rasteplass som blir drevet av Brenda (spilt av CCH Pounder) og hun har blitt uvenner med hennes ektemann og de planlegger å skille lag. Jasmin begynner å leie ett rom ved ett lite motell i nærheten. Brenda blir etter hvert nær venn med Jasmin, og lar henne arbeide ved en cafe.
Denne cafeen besøkes av en rekke forskjellige fargerike karakterer, inkludert en underlig tidligere Hollywood-ansatt og en glamorøs tatovør. Brendas sønn (spilt av Darron Flagg) dukker også opp, og spiller blant annet ett stykke komponert av Johann Sebastian Bach på piano. Gradvis blir Jasmin god venn med alle de forskjellige menneskene hun møter der, og hun bidrar til en lysere tilværelse.


== Skuespillere ==
Marianne Sägebrecht som Jasmin Münchgstettner
CCH Pounder som Brenda
Jack Palance som Rudi Cox
Christine Kaufmann som Debby
Monica Calhoun som Phyllis
Darron Flagg som Brendas sønn Salomo
George Aguilar som Cahuenga
G. Smokey Campbell som Sal
Hans Stadlbauer som Herr Münchgstettner
Alan S. Craig som Eric


== Referanser ==


== Eksterne lenker ==
(en) Bagdad Café på Internet Movie Database 
(no) Bagdad Café hos Filmfront 
(sv) Bagdad Café i Svensk Filmdatabas 
(da) Bagdad Café i Danmark Nationale Filminstitut 
(fr) Bagdad Café på Allociné 
(nl) Bagdad Café på MovieMeter 
(en) Bagdad Café på AllMovie 
(en) Bagdad Café på Turner Classic Movies 
(en) Bagdad Café på Rotten Tomatoes 
(en) Bagdad Café på Metacritic
Johan Ailo Kalstad

Johan Ailo Kalstad (født 31. juli 1978) er direktør for NRK Sápmi. Kalstad var direktør for Samisk høgskole (2017–2021). Han er utdannet siviløkonom med en mastergrad fra Norges handelshøyskole. I tillegg har han en bachelorgrad i journalistikk fra Samisk høgskole. Han har tidligere jobbet blant annet som kommunikasjonsrådgiver i Geelmuyden.Kiese og som investorkontakt/seniorrådgiver i konsernstrategiavdelingen til Statkraft.Kalstad er også styreleder i RiddoDuottarMuseat og styremedlem i Universitetssykehuset Nord-Norge.


== Verv ==
2018–Styremedlem, Universitetssykehuset Nord-Norge
2015–2019 (juni) Styreleder, RiddoDuottarMuseat
2016–2018 Styremedlem, Sami aviisa as
2010–2011 Nestleder i styret, Riddu Riddu
2008–2011 Utvalgsmedlem, Faglig analysegruppe for samisk statistikk


== Referanser ==